晓出净慈寺送林子方 (宋.杨万里)
毕竟西湖六月中,
风光不与四时同。接天莲叶无穷碧,
映日荷花别样红。莲塘 (清.朱克生)
日暮莲塘里,
浴水两鸳鸯。
低飞不远去,
只在荷花傍。
风莲戏鱼图 (清.恽寿平)
萍风将散绿,
香气欲成露。
美人采红莲,
曾过南塘路。
荷花 (清.曹寅)
一片秋云一点霞,
十分荷叶五分花。
湖边不用关门睡,
夜夜凉风香满家。